Rokiškio rajono savivaldybės administracija skelbia atranką į Juridinio ir personalo skyriaus pakaitinio vyriausiojo specialisto (personalui) pareigas nuo 2020 m. birželio 25 d. **iki grįš laikinai negalintis eiti šių pareigų darbuotojas,** (darbuotojas pagal darbo sutartį (1 pareigybė, A2 lygis)), pastoviosios dalies koeficientas nuo 5,71 iki 6,93 (pareiginės algos baziniais dydžiais, priklausomai nuo profesinio darbo patirties (metais).

Pretendentai, pageidaujantys dalyvauti pakaitinio darbuotojo atrankoje, turi atitikti šiuos specialiuosius reikalavimus:

1. turėti aukštąjį universitetinį išsilavinimą;

2. turėti ne mažesnę kaip 1 metų darbo patirtį personalo valdymo srityje;

3. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius valstybės tarnybą, darbo santykius bei viešąjį administravimą, gebėti juos taikyti praktinėje veikloje;

4. sklandžiai dėstyti mintis raštu ir žodžiu, išmanyti dokumentų rengimo taisykles, teisės aktų rengimo tvarką, mokėti dirbti kompiuteriu MS Office programiniu paketu.

Pretendentas privalo pateikti šiuos dokumentus:

1. prašymą leisti dalyvauti atrankoje;

2. asmens tapatybę patvirtinantį dokumentą;

3. gyvenimo aprašymą;

4. išsilavinimą ir darbo patirtį patvirtinantį dokumentus.

Norinčius pretenduoti dokumentus prašome pateikti iki 2020-05-22 Rokiškio rajono savivaldybės administracijos Juridinio ir personalo skyriaus vyriausiajai specialistei (personalui) Zitai Girčienei, elektroniniu paštu z.girciene@post.rokiskis.lt., tel. (8 458) 52262, mob. tel. 865270320